**LĪGUMS**

**Par Daugavpils pilsētas Izglītības pārvaldes un izglītības iestāžu ēku un telpu tehnisko apsardzi**

Daugavpils 2016.gada 2.decembrī

**Daugavpils pilsētas Izglītības pārvalde**, reģistrācijas Nr.90009737220, juridiskā adrese: Saules iela 7, Daugavpils, LV-5401, turpmāk saukta Pasūtītājs, tās **vadītājas Marinas Isupovas** personā, kura darbojas uz iestādes nolikuma pamata, no vienas puses, un

**Sabiedrība ar ierobežotu atbildību “ALFA DROŠĪBA GROUPS”**, reģistrācijas Nr.41503031997, juridiskā adrese: Teātra iela 19, Daugavpils, LV-5401, turpmāk saukta Izpildītājs, tās **valdes locekļa** **ar tiesībām pārstāvēt kapitālsabiedrību atsevišķi Aleksandra Dimitrijeva** personā, no otras puses, abi kopā turpmāk saukti Puses,

pamatojoties uz Daugavpils pilsētas domes iepirkuma komisijas 2016.gada 25.novembra lēmumu (iepirkumu komisijas sēdes protokols Nr.6) iepirkumā “Daugavpils pilsētas izglītības pārvaldes un izglītības iestāžu ēku un telpu tehniskā apsardze”, identifikācijas Nr.DPD 2016/135, noslēdza šādu Līgumu:

1. **Līguma priekšmets**
	1. Pasūtītājs nodod, bet Izpildītājs pieņem tehniskajā apsardzē tehniskajā specifikācijā noteiktās Daugavpils pilsētas izglītības pārvaldes un izglītības iestāžu ēkas un telpas (turpmāk tekstā – Objekti) un nodrošina Objektu tehnisko apsardzi saskaņā ar tehnisko specifikāciju (Līguma pielikums Nr.1) (turpmāk tekstā – Tehniskā specifikācija), Izpildītāja iesniegto tāmi (Līguma pielikums Nr.2) (turpmāk tekstā – Tāme), Izpildītāja apsardzes darbinieku sarakstu (Līguma pielikums Nr.3) (turpmāk tekstā – Darbinieku saraksts) un ņemot vērā spēkā esošos normatīvos aktus. Līguma pielikumi ir neatņemamas Līguma sastāvdaļas.
	2. Izpildītājs Līguma darbības laikā atbilstoši Apsardzes darbības likuma prasībām sniedz tehniskās apsardzes pakalpojumu, izmantojot apsardzes vadības centru ar monitoringa un trauksmes signālu uztveršanas pulti (turpmāk — apsardzes vadības centrs). Apsardzes vadības centrs nodrošina nepārtrauktu apsargājamā objektā ierīkotās apsardzes tehniskās sistēmas signālu pieņemšanu, apstrādi un trauksmes signāla tālāku paziņošanu apsardzes darbiniekiem un to ierašanos apsargājamā objektā Līgumā noteiktajā termiņā.
	3. Izpildītājs pēc trauksmes signāla saņemšanas Izpildītāja apsardzes vadības centrā nodrošina operatīvu apsardzes darbinieku izbraukšanu uz apsargājamo Objektu tā apsekošanai, materiālo vērtību zādzību novēršanai un likumpārkāpēju aizturēšanai, kā arī ugunsgrēka gadījumā nodrošina Valsts ugunsdzēsības un glābšanas dienesta (turpmāk - VUGD) izsaukšanu.
	4. Izpildītājs Līguma darbības laikā nodrošina pietiekamu apsardzes darbinieku skaitu un Izpildītāja rīcībā esošo materiāltehnisko nodrošinājumu, lai pildītu Līguma saistības.
2. **Vispārējie noteikumi**
	1. Apsargājamais Objekts ir aprīkots ar apsardzes tehnisko sistēmu, kura darbojas, lai novērstu prettiesiskus vai citādus apsargājamā Objekta apdraudējumus, tai skaitā – iespējamo likumpārkāpēju iekļūšanu Objektā.
	2. Izpildītājs uzņemas materiālo atbildību apsargājamā Objektā esošo materiālo vērtību zuduma gadījumā, ja Izpildītāja darbībā vai bezdarbībā ir konstatēti Līguma noteikumu pārkāpumi.
	3. Izpildītājam jābūt Līguma darbības laikā spēkā esošam apdrošināšanas līgumam par Izpildītāja civiltiesiskās atbildības apdrošināšanu par Izpildītāja darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai.

1. **Izpildītāja pienākumi**

3.1. Pieņemot apsargājamo Objektu tehniskajā apsardzē:

* + 1. veikt apsargājamā Objekta telpu (ēkas) tehniskā stāvokļa un apsardzes tehniskās sistēmas pārbaudi;
		2. nepieciešamības gadījumā sniegt Pasūtītājam apsargājamā Objekta tehniskā stāvokļa vērtējumu un rekomendācijas apsargājamā Objekta telpu (ēkas) tehniskā stāvokļa neatliekamiem uzlabojumiem, noformēt to akta veidā un iesniegt Pasūtītājam piecu darba dienu laikā pēc akta parakstīšanas.
	1. Uzsākt Objekta tehnisko apsardzi, pamatojoties uz Pasūtītāja iesniegto telpu plānu, sagatavot telpu plānu, kurā norādīts apsardzes tehnisko sistēmu izvietojums.
	2. Nodrošināt nepārtrauktu apsardzes tehniskās sistēmas novērošanu. Par katru trauksmes signālu nekavējoties ziņot apsardzes darbiniekiem un ne vēlāk kā piecu minūšu laikā pēc trauksmes signāla saņemšanas nodrošināt apsardzes darbinieku ierašanos apsargājamā Objektā iespējamo likumpārkāpumu novēršanai. Par trauksmes signālu apsargājamā Objektā paziņot par to Pasūtītāja atbildīgajām personām, nodrošināt apsargājamā Objekta neaizskaramību un apsardzi līdz Pasūtītāja atbildīgās personas ierašanās brīdim. Ugunsgrēka gadījumā apsargājamā Objektā nekavējoties ziņot Valsts ugunsdzēsības un glābšanas dienestam (turpmāk - VUGD) un apsargāt Objektu līdz ugunsgrēka lokalizācijai.
	3. Trauksmes gadījumā ārpus sabiedriskā transporta kursēšanas laika pilsētas robežās nogādāt Līguma 13.6.1.apakšpunktā norādīto Pasūtītāja atbildīgo personu bez papildus samaksas no dzīves vietas līdz apsargājamam Objektam un atpakaļ.
	4. Nekavējoties sniegt informāciju Valsts policijai par gatavotu vai izdarītu noziedzīgu nodarījumu vai administratīvo pārkāpumu apsargājamā Objektā, aizturēt personu, par kuru pastāv aizdomas, ka tā apsargājamā Objektā ir izdarījusi noziedzīgu nodarījumu vai administratīvo pārkāpumu, un nekavējoties par to informēt Valsts policiju, fiksēt lieciniekus, apsargāt notikuma vietu un nodrošināt tās neaizskaramību.
	5. Katra mēneša pirmajā darba dienā no Izpildītāja apsardzes vadības centra nosūtīt Pasūtītājam uz e-pastu: izglitiba@ip.daugavpils.lv informāciju par visiem trauksmes, tajā skaitā signalizācijas aktivizēšanas/deaktivizēšanas, gadījumiem Objektā iepriekšējā mēnesī, kā arī nodrošināt *online* piekļuvi Objekta informācijai par visiem trauksmes, tajā skaitā signalizācijas aktivizēšanas/deaktivizēšanas, gadījumiem.
	6. Gadījumos, kad nav iespējams veikt centralizētu apsargājamā Objekta apsardzi no Izpildītāja neatkarīgu apstākļu dēļ (elektroenerģijas atslēgšana, tālruņa kā vienīgās datu līnijas bojājumi, objekta ārsienu bojājumi, objektā veicamo remontdarbu laikā, kā arī spridzināšanas, ugunsgrēku un dabas stihiju laikā), Izpildītājs apsargājamā Objekta tehnisko apsardzi veic periodiskas apskates veidā - ne retāk kā vienu reizi stundā, bet ne ilgāk kā 12 (divpadsmit) stundas.
	7. Pēc Pasūtītāja aicinājuma vienu reizi pusgadā pārbaudīt apsargājamā Objekta apsardzes tehnisko sistēmu (apsardzes signalizācijas elektroniskās iekārtas), noformējot aktu un ietverot tajā norādījumus, kas jāņem vērā Pasūtītājam, lai uzlabotu apsargājamā Objekta apsardzi. Piecu darba dienu laikā pēc parakstīšanas iesniegt aktu Pasūtītājam.
1. **Izpildītāja tiesības**
	1. Nepieņemt apsargājamo Objektu tehniskajā apsardzē un paziņot par to Pasūtītājam, ja:
		1. ir bojāta elektroenerģijas padeve, apsargājamā Objekta būvkonstrukciju elementi (logi, sienas, durvis u.c.);
		2. apsargājamā Objektā tiek veikts kapitālais remonts un tas traucē Izpildītājam veikt savus pienākumus.
2. **Pasūtītāja pienākumi**
3. Pirms apsargājamā Objekta nodošanas tehniskajā apsardzē iesniegt Izpildītājam apsargājamā Objekta telpu plānus.
4. Ievērot Izpildītāja norādījumus un rekomendācijas saistībā ar Objekta ēkas tehniskā stāvokļa uzlabošanu, apsardzes signalizācijas elektronisko iekārtu papildu ierīkošanu vai remontu, ņemot vērā Pasūtītāja finansiālās iespējas.
5. Savlaicīgi novērst bojājumus apsardzes tehniskās sistēmas elektroenerģijas padevē.
6. Rakstiski paziņot Izpildītājam par apsargājamā Objekta telpu kapitālā remonta sākumu ne vēlāk kā 15 (piecpadsmit) dienas iepriekš, kā arī rakstiski paziņot par darba laika izmaiņām, materiālo vērtību uzglabāšanas vietu maiņu, kā arī izmaiņām apsargājamā Objekta nosaukumā un Pasūtītāja rekvizītos.
7. Pirms apsargājamā Objekta nodošanas tehniskajā apsardzē pārbaudīt signalizācijas iekārtu stāvokli (vai nav aizsegti, mehāniski bojāti). Apsardzes tehniskās sistēmas bojājuma gadījumā nekavējoties ziņot Izpildītājam, piezvanot uz apsardzes vadības centra tālruņa numuru un uzturēties apsargājamā Objektā, līdz bojājumu novēršanai un Objekta nodošanai tehniskajā apsardzē.
8. Nododot Objektu tehniskajā apsardzē, pārbaudīt, lai Objektā pēc darba laika neuzturētos nepiederošas personas vai dzīvnieki.
9. Naudu un citas materiālās vērtības novietot seifos vai metāla skapjos.
10. Aizvērt, noslēgt visus logus, durvis, lūkas, žalūzijas, aizbīdāmos režģus u.c., pārbaudīt, vai signalizācijas detektori nav aizsegti vai aizkrāsoti.
11. Pēc Izpildītāja pieprasījuma vienas stundas laikā nodrošināt Līguma 13.6.1.apakšpunktā norādītās Pasūtītāja atbildīgās personas ierašanos apsargājamā Objektā, lai noskaidrotu trauksmes signāla iemeslus un novērstu pret apsargājamo Objektu vērstus prettiesiskus vai citādus apsargājamā objekta apdraudējumus.
12. Neieiet apsargājamā Objektā bez Izpildītāja pilnvarotā pārstāvja klātbūtnes, ja ir konstatēti ēkas, kurā atrodas apsargājamais Objekts, vai būvkonstrukciju bojājumi (izsisti stikli, bojātas durvis, sienas u.c. bojājumi).
13. Pēc apsargājamā Objekta atvēršanas nekavējoties atslēgt apsardzes signalizāciju.
14. Neizpaust nepiederošām personām personīgos kodus (paroles).
15. Apmaksāt Izpildītāja sniegtos pakalpojumus saskaņā ar Līgumā noteikto maksāšanas kārtību.
16. **Pasūtītāja tiesības**
17. Piedalīties Izpildītāja veicamajās apsardzes tehniskās sistēmas pārbaudēs, ja pats Pasūtītājs ir uzaicinājis Izpildītāju veikt iepriekšminētās darbības.
18. Apsargājamajā Objektā pārbaudīt Izpildītāja darbinieka apliecību.
19. **Apdrošināšāna un garantija**
20. Izpildītājs 5 (piecu) darba dienu laikā no Līguma parakstīšanas dienas iesniedz Pasūtītājam savu civiltiesiskās atbildības apdrošināšanu saskaņā ar Ministru kabineta 2015.gada 3.februāra noteikumiem Nr.58 “Noteikumi par civiltiesiskās atbildības obligāto apdrošināšanu apsardzes darbībā” attiecīgā iestādē, kurai Finanšu un kapitāla tirgus komisija izsniegusi licenci civiltiesiskās atbildības apdrošināšanas pakalpojumu sniegšanas jomā, ar apdrošināšanas limitu vismaz 10 procenti no apsardzes komersanta gada apgrozījuma, bet ne mazāku par 142200 *euro* gadā
21. Savas profesionālās civiltiesiskās atbildības apdrošināšanas līgumu Izpildītājs uztur spēkā visu līguma izpildes laiku.
22. Izpildītājs 5 (piecu) darba dienu laikā pēc Līguma noslēgšanas iesniedz Pasūtītājam kredītiestādes vai apdrošinātāja izsniegtu Līguma saistību izpildes garantiju 10% (desmit procentu) apmērā no kopējās Līguma summas.
23. Līguma saistību izpildes garantiju Pasūtītājs ir tiesīgs izmantot, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu.
24. Līguma saistību izpildes garantija ir spēkā no tās izdošanas datuma līdz līgumā noteikto saistību pilnīgai izpildei, bet ne īsāku par 12 (divpadsmit) mēnešiem no līguma abpusējas parakstīšanas dienas.
25. **Maksājumi un norēķinu kārtība**
	1. Kopējā Līguma summa par Objektu tehniskās apsardzes nodrošināšanu saskaņā ar Finanšu piedāvājumu ir 3504,00 EUR (*trīs tūkstoši pieci simti četri euro 00 centi*), PVN 21% 735,84 EUR (*septiņi simti trīsdesmit pieci euro 84 centi*), pavisam kopā ar PVN 21% 4239,84 EUR (*četri tūkstoši divi simti trīsdesmit deviņi euro 84 centi*).
	2. Ikmēneša summa par visu Objektu tehniskās apsardzes nodrošināšanu par 1 (vienu) mēnesi ir 292,00 EUR (*divi simti deviņdesmit divi euro 00 centi*), PVN 21% 61,32 EUR (*sešdesmit viens euro 32 centi*), pavisam kopā ar PVN 21% 353,32 EUR (*trīs simti piecdesmit trīs euro 32 centi*).
	3. Ikmēneša summa par 12 (divpadsmit) mēnešiem nevar pārsniegt Līguma 8.1.punktā minēto Līguma summu un ikmēneša maksa par 1 (vienu) mēnesi katram Objektam paliek nemainīga visu tehniskās apsardzes sniegšanas laiku.
	4. Izpildītājs ne vēlāk kā līdz katra mēneša piektajam datumam iesniedz Pasūtītājam maksājuma dokumentu par kārtējo mēnesi.
	5. Pasūtītājs par Līguma 1.1.punktā norādītajiem pakalpojumiem samaksā Izpildītājam 30 (trīsdesmit) dienu laikā pēc kārtējā maksājuma dokumenta saņemšanas.
	6. Maksājumus Pasūtītājs veic ar pārskaitījumu Izpildītāja norēķinu kontā bankā. Par maksājuma izdarīšanas dienu tiek uzskatīta diena, kurā Pasūtītājs veicis pārskaitījumu.
26. **Pušu atbildība**
	1. Izpildītājs ir atbildīgs par Pasūtītājam un trešajām personām nodarītajiem zaudējumiem, kurus Izpildītājs nodarījis ar savu darbību vai bezdarbību. Izpildītājam ir pienākums atlīdzināt nodarītos zaudējumus normatīvajos aktos noteiktajā kārtībā.
	2. Ja Pasūtītājs nokavējis maksājumu termiņus, Izpildītājs ir tiesīgs pieprasīt Pasūtītājam maksāt līgumsodu 0,1% (viena desmitdaļa procenta) apmērā no kavētā maksājuma summas par katru nokavēto dienu, bet kopā ne vairāk kā 10% (desmit procentus) no kavētā maksājuma summas. Pasūtītājam līgumsods ir jāsamaksā 10 (desmit) darba dienu laikā no Izpildītāja rēķina saņemšanas dienas.
	3. Izpildītājs nav atbildīgs par Pasūtītājam nodarītajiem zaudējumiem, ja:
		1. zaudējumi radušies dabas katastrofu, ugunsgrēka, masu nekārtību laikā;
		2. noziedzīgu darījumu izdarījis likumpārkāpējs, kurš iekļuvis apsargājamā Objektā līdz

tā pieslēgšanai pie apsardzes un izkļuvis no apsargājamā Objekta pēc objekta pieslēgšanas pie apsardzes vai pēc Objekta atslēgšanas no apsardzes, vai noziedzīgs darījums noticis Objekta darba laikā. Šis Līguma apakšpunkts punkts piemērojams tikai tajā gadījumā, ja likumpārkāpējs no Objekta izkļuvis ātrāk par piecām minūtēm, skaitot no trauksmes signāla nodošanas brīža;

* + 1. Pasūtītājs nebija ieslēdzis apsardzes signalizāciju, nebija nodevis Objektu apsardzē vai nebija paziņojis Izpildītājam par zināmajiem signalizācijas bojājumiem;
		2. izdarīto noziedzīgo nodarījumu veicinājusi Pasūtītāja pārstāvja atteikšanās ierasties uz Objekta pārslēgšanu un trauksmes signāla iemesla noskaidrošanu;
		3. ja apsargājamajā Objektā materiālo vērtību izvietojums traucēja apsardzes un signalizācijas līdzekļu darbībai.
	1. Izpildītājs nav atbildīgs par bojājumiem, ja tie nav radušies tā tiešo pienākumu pildīšanas laikā.
	2. Zādzības gadījumā Izpildītājs Pasūtītājam atlīdzina zaudējumus viena mēneša laikā (ja Puses nevienojas par citiem termiņiem) pēc tam, kad tiesībsargājošās iestādes ir konstatējušas īpašuma zādzības faktu. Zaudējumu atlīdzināšana notiek Pusēm vienojoties par materiālās atbildības apjomu un summu, strīdus gadījumos - pēc tiesas nolēmuma stāšanās spēkā.
1. **Līguma izpildes termiņš un Līguma izbeigšana**
2. Objektu tehnisko apsardzi Izpildītājs veic 12 (divpadsmit) mēnešus no līguma abpusējas parakstīšanas dienas.
	1. Līgums var tikt izbeigts pirms termiņa, Pusēm savstarpēji vienojoties rakstiski.
	2. Pasūtītājs ir tiesīgs vienpusēji izbeigt Līgumu pirms termiņa beigām bez jebkādu zaudējumu atlīdzināšanas Izpildītājam un rakstiski paziņojot par to Izpildītājam, ja:
		1. Izpildītājs neievēro Līgumā noteiktos pakalpojumu sniegšanas nosacījumus vai nepilda citas Līguma saistības vai Pasūtītājam ir pretenzijas par Izpildītāja sniegto pakalpojumu kvalitāti;
		2. ir anulēta Izpildītājam izsniegtā speciālā atļauja (licence) Līguma 1.1. un 1.2.punktā noteikto pakalpojumu sniegšanai;
		3. tiesā ierosināts izpildītāja tiesiskās aizsardzības vai maksātnespējas process;
		4. Izpildītājs līgumā noteiktā termiņā neiesniedz Līguma saistību izpildes garantiju, vai arī ja iesniegtā Līguma saistbīu izpildes garantija ir zaudējusi spēku un jaunā garantija nav savlaicīgi iesniegta.
	3. Pasūtītājs ir tiesīgs vienpusēji lauzt Līgumu pirms termiņa bez jebkādu zaudējumu atlīdzināšanas Izpildītājam un rakstiski paziņojot par to Izpildītājam ne vēlāk kā 30 (trīsdesmit) dienas iepriekš, ja Pasūtītājam objektīvi vairs nav nepieciešams Līguma 1.1.punktā noteiktais pakalpojums.
3. **Apakšuzņēmēju nomaiņa vai piesaiste**
4. Apakšuzņēmējus, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu, ievērojot Līguma 11.sadaļas nosacījumus.
5. Ja tiek veikta apakšuzņēmēju maiņa, Izpildītājs to rakstveidā saskaņo ar Pasūtītāju, pievienojot apakšuzņēmēja apliecinājuma par tā gatavību veikt tam izpildei nododamo līguma daļu oriģinālu.
6. Pasūtītājs nepiekrīt Līguma 11.1.punktā minēto apakšuzņēmēju nomaiņai, ja:
7. piedāvātais apakšuzņēmējs neatbilst iepirkuma dokumentos noteiktajām prasībām, kas attiecas uz pretendenta apakšuzņēmējiem;
8. tiek nomainīts apakšuzņēmējs, uz kura iespējām iepirkumā izraudzītais izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais izpildītājs atsaucies, apliecinot savu atbilstību iepirkumā noteiktajām prasībām.
9. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
10. Ja Izpildītājs neievēro Līguma 11.sadaļā minēto kārtību, Pasūtītājs var apturēt kārtējo maksājumu.
11. Apakšuzņēmēju nomaiņa vai apakšuzņēmēju piesaistīšana Līguma izpildē pēc Izpildītāja iniciatīvas neatbrīvo Izpildītāju no atbildības par šī Līguma izpildi kopumā, vai kādu no daļām, kā arī neuzliek Pasūtītājam papildus pienākumus un saistības.
12. **Konfidencialitāte**
13. Puses apņemas ievērot konfidencialitāti un neizpaust par otru Pusi iegūto informāciju, kas Pusēm kļuvusi pieejama Līguma izpildes gaitā. Puses ir atbildīgas par to, lai konfidenciālā informācija netiktu izpausta trešajām personām, tai skaitā Izpildītājs apņemas neizpaust trešajām personām informāciju par apsargājamā Objekta apsardzes tehniskajām sistēmām, apsardzes darba organizāciju, sistēmu lietošanas noteikumus un citu informāciju, kas kļuvusi pieejama, veicot apsardzes darbības, un kas var ietekmēt apsargājamā Objekta drošību. Šādas informācijas izpaušana trešajām personām pieļaujama tikai ar otras Puses rakstisku piekrišanu. Par trešo personu uzskatāma jebkura juridiska vai fizisku persona, kurai saskaņā ar Latvijas Republikā spēkā esošajiem normatīvajiem aktiem nav tiesību uz šo informāciju. Informācijas izpaušanas gadījumā Puses ir atbildīgas par otrai Pusei nodarītajiem zaudējumiem.
	1. Puses vienojas, ka Līguma 12.1.punktā norādītie konfidencialitātes noteikumi ir spēkā uz neierobežotu laiku.
14. **Citi noteikumi**
15. Veicot jebkuras izmaiņas Līgumā, tiek slēgti rakstiski Līguma grozījumi, kas kļūst par Līguma neatņemamu sastāvdaļu.
16. Jebkuri Līguma grozījumi vai papildinājumi, tai skaitā Tāmē, būs spēkā tikai tad, ja tie būs motivēti saskaņā ar Publisko iepirkumu likumu un citām tiesību normām, sagatavoti rakstiskā veidā un abu Pušu parakstīti.
17. Par tādu darbu izpildi, kuru izpildes gaitā Izpildītājs ir patvaļīgi atkāpies no Līguma noteikumiem, Izpildītājs atlīdzību nesaņem.
18. Ja kādai no Pusēm tiek mainīts juridiskais statuss vai paraksta tiesības, vai adrese, tā nekavējoties, ne vēlāk kā 2 (divu) darba dienu laikā, rakstiski par to paziņo otrai Pusei.
19. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei, ar vienādu juridisko spēku un ir saistošs Pusēm no tā parakstīšanas brīža.
20. Ar Līgumu uzņemto saistību izpildes nodrošināšanai Puses nosaka sekojošas atbildīgās personas:
21. no Pasūtītāja puses – Daugavpils pilsētas Izglītības pārvaldes enerģētiķis Romualds Vaišļa, tālrunis: 65440574, e-pasts romualds.vaisla@ip.daugavpils.lv.
22. no Izpildītāja puses – SIA “ALFA DROŠĪBA GROUPS” valdes loceklis Aleksandrs Dimitrijevs, tālrunis 65407313, e-pasts alfa\_groups@tvnet.lv.
23. **Līguma pielikumi**
	1. 1.pielikums – Tehniskā specifikācija uz 2 (divām) lapām;
	2. 2.pielikums – Tāme uz 2 (divām) lapām;
	3. 3.pielikums – Apsardzes darbinieku saraksts uz 1 (vienas) lapas;
	4. 4.pielikums – Līguma saistību izpildes garantija *(tiek pievienota līgumam atsevišķi)*.
24. **Pušu juridiskās adreses, rekvizīti un paraksti**

|  |  |
| --- | --- |
| **Pasūtītājs:** Daugavpils pilsētas Izglītības pārvalde reģistrācijas Nr.90009737220, Saules iela 7, Daugavpils, LV-5401AS “Citadele banka”, kods PARXLV22,konts LV13PARX0000850062460Daugavpils pilsētas Izglītības pārvaldesvadītāja   *(personiskais paraksts)* M.Isupova | **Izpildītājs:**SIA “ALFA DROŠĪBA GROUPS” reģistrācijas Nr.41503031997, Teātra iela 19, Daugavpils, LV-5401 AS “Swedbank”, kods HABALV22,konts LV70HABA0551006342169SIA “ALFA DROŠĪBA GROUPS” valdes loceklis ar tiesībām pārstāvēt kapitālsabiedrību atsevišķi*(personiskais paraksts)* A.Dimitrijevs |